# Erromako setioa (537-538)

535-554ko Gerra Gotikoko Erromako lehen setioa urtebete eta bederatzi egun iraun zuen, 537ko martxoaren 2tik 538ko martxoaren 12ra. Ostrogodoen armadek hiria setiatu zuten Vitiges erregearen agindupean. Ekialdeko erromatarren unitateak defentsan Belisario, erromatar jeneral ospetsu eta arrakastatsuaren aginpean zeuden. Erromako hiria 536ko azaroaren 9an Belisariori errenditu zen borrokarik gabe, hilabete aurreko Napoliko setioan suntsipen erraldoiaren ondorioz ikaraturik. Momentuzko errege Ostrogodoa, Teodato, ihes egin zuen, Belisarioren aurka aurreratu ordea. Bere koldarkeriaz haserreturik nobleziak Vitiges errege aukeratu zuen. Azken honek Erromaren aurka aurreratu zen, Italiako bigarren hiria berreskuratu nahian. Erromako setioa bi aurkarien arteko lehen borroka handia izan zen, eta eginkizun erabakigarria izan zuen gerraren ondorengo bilakaeran.
Kopuruz askoz handiagoa zen etsai bati irabazi ondoren, erromatarrak nagusitu ziren. Narses jeneralak bidalitako errefortzuak iritsi ziren, Belisariok zenbait gotorleku gotiko hartzea eta Po ibaiaren hegoaldeko Italia gehiena kontrolatzea ahalbidetu zutenak jada 539 amaieran. Azkenean, Ravenna bera hartu zuten 540ko maiatzean, eta gerra amaitu zela zirudien. Vitiges preso bidali zuten Konstantinoplara. Hala ere, laster, ostrogodoek, Totila errege berriaren buruzagitzapean, egoera guztiz aldatzea lortu zuten, inperioak Italian zuen posizioa ia kolapsatu zen arte. 546an, Erroma berriro setiatu zuen Totilak, eta, oraingoan, Belisariok ezin izan zuen bere erorketa eragotzi. Handik gutxira, inperialek hiria berriro okupatu zuten, eta Totilak berriro setiatu behar izan zuen 549an. Hiria erori arren, Totilaren garaipena laburra izango zen. Narsesen etorrerak, 551n, amaiera adierazi zien ostrogodoei. Taginaeko guduan, 552an, ostrogodoak suntsituak izan ziren eta Totila hila izan zen. 553an, azken errege ostrogotikoa, Teia, garaitu zuten. Iparraldeko hainbat hirik erresistitzen jarraitu zuten 560ko hamarkada arte, baina botere gotikoa behin betiko hautsita geratu zen.
Gerra gotikoek, eta batez ere setioek, eragin negargarria izan zuten hiriko biztanleengan. Kalkulu baten arabera, populazioa %90 jaitsi zen, eta 550. urtean 30.000 inguru ziren. Jatorrizko 13 akueduktuetatik, bik bakarrik jarraitzen zuten funtzional, eta populatutako eremua %10ekoa zen.

## Erreferentziak

* ↑ E. W. B.. (1923). «History of the Later Roman Empire from the Death of Theodosius I to the Death of Justinian. By J. B. Bury. Vols. I and II. London: Macmillan, 1923. £2 2s.» The Journal of Hellenic Studies 43 (2): 197–198. doi:10.2307/625812. ISSN 0075-4269. (Noiz kontsultatua: 2025-01-23).
* ↑ Lillington-Martin, Christopher. (2013-01-01). «Procopius on the Struggle for Dara in 530 and Rome in 537–38: Reconciling Texts and Landscapes» War and Warfare in Late Antiquity (2 vols.) (BRILL): 599–630. ISBN 978-90-04-25258-5. (Noiz kontsultatua: 2025-01-23).
* ↑ Liverani, Paolo. (2013-11-07). «Saint Peter's and the city of Rome between Late Antiquity and the early Middle Ages» Old Saint Peter's, Rome (Published in the United States of America by Cambridge University Press, New York): 21–34. (Noiz kontsultatua: 2025-01-23).